
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΑΠΟΣΤΟΛΟΠΟΥΛΟΥ» και κύρωση του οργανισμού 


αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διατήρηση πρόσθετων προσόντων διορισμού στον ΕΟΤ (Ν. 1735/ 

87). 2 

Έγκριση καταβολής στην Εθνική Τράπεζα Επενδύσεων Βιομηχανι¬ 
κής Αναπτύξεως ΑΕ της διαφοράς τόκων επί της τιμής διαθέ- 

σεως τραπεζικών Ομολόγων. 3 

Διαδικασίες καταβολής της επιδότησης ενοικίου κύριας κατοικίας 
αρθ. 1 του Ν. 1731/87 και απλουστεύσεις για τη δυνατότητα 
επεκτάσεως των μηχανογραφικών διαδικασιών του Μηχανο¬ 
γραφικού Κέντρου του Υπουργείου Οικονομικών. 4 

Παροχή της εγγύησης του Δημοσίου προς το Ταχυδρομικό Ταμιευ¬ 
τήριο για κάλυψη δανείου του ποσού δρχ. 3.200.000.000 στο 

ΝΑΤ. 5 

Παροχή της εγγύησης του Δημοσίου προς την ΕΘΝΙΚΗ ΤΡΑ¬ 
ΠΕΖΑ ΕΛΛΑΔΟΣ για τη χορήγηση δανείου ποσού δρχ. 
750.000.000 στο Ν.Α.Τ. για την εξόφληση ισόποσου χρεολυ¬ 
σίου του (λήξης 25/2/1988) προς αυτή. 6 

Παράταση ισχύος της από 6.12.84 Σ.Σ.Ε. των μελών της Πανελ¬ 
λήνιας Ομοσπονδίας εργαζομένων στη ΜΟΜΑ και μονάδες αρ¬ 
μοδιότητας ΣΥΚΕΑ. 7 

Χορήγηση οικονομικού βοηθήματος στην οικογένεια του Χατζηϊω- 

άννου Χρήστου. 8 

Διορισμός μελών Διοικητικού Συμβουλίου Ελληνικής Επιτροπής 

Ατομικής Ενέργειας (ΕΕΑΕ). 9 

Διορισμός Προέδρου Διοικητικού Συμβουλίου της Ε.Α.Σ.10 

Ανασύνθεση - ανασυγκρότηση γνωμοδοτικής Επιτροπής για θέματα 

Γενικού Λογιστηρίου του Κράτους στο Ν. Γρεβενών.11 

Όρια τοπικής δικαιοδοσίας της Τ.Υ. ΟΑΕΔ Αχαρνών.12 

Έναρξη λειτουργίας Υπηρεσιών του Ο.Α.Ε.Δ.13 

Σύσταση Τοπικής Υπηρεσίας ΟΑΕΔ στην Κάλυμνο .14 


ΔΙΑΤΑΓΜΑΤΑ 

(*) 

Εγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΑΠΟΣΤΟΛΟΠΟΥΛΟΥ» και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 5203/28.8.1986 πράξη της συμβολαιογράφου Αθηνών 
Κωνσταντίνας Τζεβελέκου-Παπαϊωάννου, όπως αυτή τροποποιήθηκε 


με τις 5321/11.11.1986 και 5651/23.10.1987 πράξεις της ίδιας 
συμβολαιογράφου, με την οποία ο Γεώργιος Βασιλείου Αποστολόπου- 
λος σύστησε κοινωφελές ίδρυμα με την επωνυμία «ΙΔΡΥΜΑ ΑΠΟΣΤΟ¬ 
ΛΟΠΟΥΛΟΥ» και έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 11.1987 γνωμοδότηση 1 του Συμβουλίου Εθνικών Κλη¬ 
ροδοτημάτων. 

4. Την Υ. 1362Α/5.10.1987 απόφαση του Πρωθυπουργού με την 
οποία ανατέθηκαν αρμοδιότητες στον Αναπληρωτή Υπουργό Οικονομι¬ 
κών (ΦΕΚ 535/Β/5.10.1987). 

Με πρόταση της Υπουργού Πολιτισμού και του Αναπληρωτή Υπουρ¬ 
γού Οικονομικών, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επωνυμία 
«ΙΔΡΥΜΑ ΑΠΟΣΤΟΛΟΠΟΥΛΟΥ», η οποία έγινε από τον Γεώργιο 
Βασιλείου Αποστολόπουλο με την 5204/28.8.1986 πράξη της συμβο¬ 
λαιογράφου Αθηνών Κωνσταντίνας Τζεβελέκου-Παπαϊωάννου, όπως 
αυτή τροποποιήθηκε με τις 5321/11.11.1986 και 5651/ 
23.10.1987 πράξεις της ίδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Πολιτισμού και Οι¬ 
κονομικών και διέπεται από τις διατάξεις της 5651 /23.10.1987 πρά¬ 
ξης της συμβολαιογράφου Αθηνών Κωνσταντίνου; Τζεβελέκου- 
Παπαϊωάννου, του παρακάτω οργανιίμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέλεση του νόμου 
τούτου. 

2. Κυρώνουμε τον οργοινισμό διοίκησης και διαχείρισης του ιδρύμα¬ 
τος τούτου, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΑΠΟΣΤΟΛΟΠΟΥΛΟΥ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΑΠΟΣΤΟΛΟ¬ 
ΠΟΥΛΟΥ», που συστήθηκε από τον Γεώργιο Βασιλείου Αποστολό¬ 
πουλο με την 5203/28.8.1986 πράξη της συμβολαιογράφου Αθηνών 
Κωνσταντίνας Τζεβελέκου-Παπαϊωάννου, όπως αυτή τροποποιήθηκε 
με τις 5321/11.11.1986 και 5651/23.10.1987 πράξεις της ίδιας 
συμβολαιογράφου, αποτελεί νομικό πρόσωπο ιδιωτικού δικαίου και διέ- 
πεται από τις διατάξεις της 5651/23.10.1987 πράξης της συμβολαιο¬ 
γράφου Αθηνών Κωνσταντίνας Τζεβελέκου-Παπαϊωάννου, του παρό¬ 
ντος οργανισμού, του Α.Ν. 2039/1939, όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα εκδοθούν σε εκτε- 

λεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει σε κύ¬ 
κλο τις λέξεις «ΙΔΡΥΜΑ ΑΠΟΣΤΟΑΟΠΟΥΛΟΥ» και μέσα στον κύκλο 
τα στοιχεία του Προεδρικού Διατάγματος έγκρισης της σύστασής του 
και στο κέντρο φέρει απεικόνιση του Βασιλείου Γ. Αποστολόπουλου. 

Άρθρο 2. 

Σκοπός. 

Σκοπός του ιδρύματος είναι η σύσταση, δημιουργία και λειτουργία 
πνευματικού κέντρου (βιβλιοθήκη, αναγνωστήριο, αίθουσα διαλέξεων, 
παραστάσεων, κοινωνικών εκδηλώσεων, οικονομική ενίσχυση πνευμα¬ 
τικών εκδηλώσεων κ.λπ.) στην Κοινότητα Αθικίων του Νομού Κοριν¬ 
θίας στη μνήμη του Βασιλείου Γ. Αποστολόπουλου. 

Για την εκτέλεση του σκοπού τούτου θα αγοραστεί οικόπεδο μέσα 
στην Κοινότητα Αθικίων και σ’ αυτό θα ανεγερθούν τα κατάλληλα κτί- 
σματα του πνευματικού κέντρου. 

Άρθρο 3. 

Περιουσία - Πόροι. 

1. Περιουσία αναπαλλοτρίωτη του ιδρύματος αποτελεί το χρηματικό 
ποσό των έξι εκατομμυρίων (6.000.000) δραχμών, που προσφέρει ο 
ιδρυτής και το οποίο θα κατατεθεί σε έντοκο προθεσμιακό λογαριασμό 
στην Εθνική Τράπεζα της Ελλάδος, ανανεούμενο στο διηνεκές. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές οποιοσδήποτε φυσικού ή νομικού προσώ¬ 
που προς αυτό. 


Άρθρο 4. 

Διοίκηση. 

1. Το ίδρυμα διοικείται από τριμελές Διοικητικό Συμβούλιο με τριετή 
θητεία. 

Το πρώτο Διοικητικό Συμβούλιο αποτελείται από τους: α) Χρήστο 
Κωνσταντόπουλο, συνταξιούχο δικαστικό, κάτοικο Αθήνας, ως Πρόε¬ 
δρο, β) Ελένη χήρα Βασιλείου Αποστολόπουλου, κάτοικο Κορίνθου, ως 
Ταμία και γ) Αθανάσιο Δημάκο, Πρόεδρο της Κοινότητας Αθικίων Κο¬ 
ρινθίας. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, το Γενικό Γραμματέα και τον Τα¬ 
μία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου, λήξης της θητείας ή (αντικατάστασης για οποιοδήποτε 
λόγο, κάποιου από τα μέλη του Διοικητικού Συμβουλίου, η κενή θέση 
συμπληρώνεται μετά από πρόταση του ιδρυτή και μετά το θάνατο αυ¬ 
τού, ύστερα από πρόταση της Κοινότητας Αθικίων Κορινθίας, εφαρμο- 
ζομένων κατά τα λοιπά των διατάξεων του άρθρου 99 του Α.Ν 2039/ 
1939. 

Τα μέλη του Διοικητικού Συμβουλίου είναι επανεκλέξιμα. 

4. Το Διοικητικό Συμβούλιο συνεδριάζει τακτικά κάθε μήνα και 

έκτακτα όποτε το ζητήσει ο Πρόεδρος ή δύο από τα μέλη του, με γραπτή 
αίτησή τους προς τον Πρόεδρο, πάντοτε όμως έπειτα από πρόσκληση 
του Προέδρου. 1 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από πέντε (5) συνεχείς συνεδριάσεις και χω¬ 
ρίς εύλογη, κατα την κρίση του Διοικητικού Συμβουλίου αιτία, θεωρεί¬ 
ται οτι εχει παραιτηθεί, εκδιδόμενης προς τούτο σχετικής πράξης του 
Διοικητικού Συμβουλίου και συμπληρούμενης της θέσης, κατά τα οριζό- 
μένα στην παραγραφο 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά. στα οποία καταχωρίζονται όλες οι αποφάσεις που λαμβάνονται 


από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της 5651/23.10.1987 πρά¬ 
ξης της συμβολαιογράφου Αθηνών Κωνσταντίνας Τζεβελέκου- 
Παπαϊωάννου, του παρόντος οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέλεση του νόμου 
τούτου, καθώς και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/1939 και του 
από 20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παρακάτω προσωπικού, κα¬ 
θώς και την αμοιβή του σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 


Άρθρο 6. 

Καθήκοντα Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχεσεις του με κάθε τρίτο, αυτοπροσώπως ή με πληρεξούσιό του που 
ορίζεται απ αυτόν και εγκρίνεται με απόφαση του Διοικητικού Συμβου¬ 
λίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου πέντε (5) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γ ενικό Γ ραμματέα, την ημερήσια 
διάταξη των θεμάτων που θα συζητηθούν, την οποία και υπογράφει. 
Θέμα που δεν περιλαμβάνεται σ’ αυτήν δεν συζητείται, εκτός αν πρόκει¬ 
ται για επείγουσα υπόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμα>ς, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα ενταλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει άλλο μέ¬ 
λος του Διοικητικού Συμβουλίου που ορίζεται με απόφαση αυτού. 

Άρθρο 7. 

Καθήκοντα Γενικού Γραμματέα. 

1. Ο Γενικός Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γενικός Γραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών συνθηκών), να 
βοηθείται από υπάλληλο ή άλλο όργανο του ιδρύματος, την ευθύνη 
όμως για τις ενέργειες τούτου φέρει πάντοτε ο ίδιος. 

3. Το Γενικό Γραμματέα, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζει ο Πρόεδρος αυτού. 

Άρθρο 8. 

Καθήκοντα Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939, έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία μπορεί, εφόσον κρίνεται αιτιολογημένα απαραίτητο 
από το Διοικητικό Συμβούλιο, να βοηθεί υπάλληλος ή άλλο όργανο του 
ιδρύματος, την ευθύνη όμως για τις ενέργειες τούτου φέρει πάντοτε ο 
ίδιος. 

3. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α /1939). 

Άρθρο 10. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Στελέχωση αριθμημένων διπλότυπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 


βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης του σκοπού του. 

Άρθρο 11. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού. 


Άρθρο 12. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στην Κοινότητα Αθικίων Κορινθίας. 

Στην Υπουργό Πολιτισμού και στον Αναπληρωτή Υπουργό Οικονο¬ 
μικών, αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 15 Φεβρουάριου 198,'ϊ 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΟΙΚΟΝΟΜΙΚΟΝ ΠΟΛΙΤΙΣΜΟΥ 

Γ. ΠΕΤΣΟΣ ΑΜΑΛΙΑ ΜΑΡΙΑΙΜΕΛ ΙΜΕΡΚΟΥΡΗ 

-4- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 506044 Ειδ. 65 (2) 

Διατήρηση πρόσθετων προσόντων διορισμού στον ΕΟΤ (Ν. 1735/87). 


ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΟΙΚΟΝΟΜΙΑΣ 


' Εχοντας υπόψη: 

1. Το Ν. 1735/87 «περί προσλήψεων στο δημόσιο τομέα κ.λπ.· άρ¬ 
θρο 2 παρ. 2. 

2. Το Π.Δ. 884/76, όπως τροποποιήθηκε από το Π.Δ. 461/83. 

3. Την κοινή απόφαση του Πρωθυπουργού και του Υπουργού Εθνι¬ 
κής Οικονομίας Α. 9211 /ΔΙΟΝΟΣΕ 1737/3.12.87 «Ανάθεση αρμο¬ 
διοτήτων στους Υφυπουργούς Εθνικής Οικονομίας» ΦΕΚ 702/τ. Β’/ 
4.12.87. 

4. Την ανάγκη αντιμετώπισης εξειδικευμένων υπηρεσιακών ανα¬ 
γκών στον Ελληνικό Οργανισμό Τουρισμού, αποφασίζουμε: 

Διατηρούνται τα παρακάτω πρόσθετα προσόντα διορισμού ή πρόσλη¬ 
ψης σε οργανικές θέσεις του ΕΟΤ κατά παρέκκλιση της παρ. 1 του άρ¬ 
θρου 2 Ν. 1735/87 ως εξής: 

1. Άριστη γνώση μιας των γλωσσών Αγγλικής, Γαλλικής, Γερμανι¬ 
κής, Ιταλικής ή Ισπανικής, για ορισμένο αριθμό θέσεων του κλάδου 
ΠΕΙ Δ/κού και για όλες τις θέσεις του κλάδου ΔΕΙ Γραφέων - Δακτυ- 
λογράφων. 

2. Άριστη γνώση Ελληνικής Δακτυλογραφίας για ορισμένο αριθμό 
θέσεων του κλάδου ΔΕΙ Γραφέων - Δακτυλογράφων. 

3. Ο αριθμός των θέσεων του κλάδου ΠΕΙ Α/κού, για τις οποίες ορί¬ 
ζεται πρόσθετο προσόν η άριστη γνώση μιας ξένης γλώσσας καθώς και 
των θέσεων ΔΕ) Γραφέων - Δακτυλογράφων. για τις οποίες απαιτείται 
άριστη γνώση ελληνικής δακτυλογραφίας, θα καθορίζεται κάθε φορά με 
την προκήρυξη πλήρωσης των θέσεων. 

4. Ικανότητα προφορικής ομιλίας μιας των γλωσσών Αγγλικής, 
Γαλλικής, Γερμανικής, Ιταλικής ή Ισπανικής για τον κλάδο ΔΕ5 Τηλε¬ 
φωνητών, που αποδεικνύεται με υπεύθυνη δήλωση του άρθρου 8 του Ν. 
1569/1986. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα. 23 Φεβρουάριου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΓΗΣ ΚΥΒΕΡΝΗΣΗΣ ΥΦΥΠ ΕΘΝΙΚΗΣ ΟΙΚΟΝΟΜΙΑΣ 

ΑΠ. ΚΑΚΛΑΜΑΝΗΣ . Ν. ΣΚΟΥΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ίίρωτ. 14644 (3) 

Έγκριση καταβολής στην Εθνική Τράπεζα Επενδύσεων Βιομηχανικής 
Αναπτύξεως ΑΕ της διαφοράς τόκων επί της τιμής διαθέσεως τρα¬ 
πεζικών Ομολόγων. 

ΟΙ ΥΠΟΥΡΓΟΙ 

ΕΘΙΜΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

' Εχοντας υπόψη: 

1. Το Ν. 128/75 «Περί τροποποιήσεως και συμπληρώσεως διατά¬ 
ξεων των αναφερομένων εις τη λειτουργία του χρηματοδοτικού συστή¬ 
ματος». 

2. Το Ν. 1266/82 «Περί οργάνων ασκήαεως της Νομισματικής, Πι¬ 
στωτικής και Συναλλαγματικής πολιτικής και άλλες διατάξεις». 

3. Την 1182/20.11.87 Πράξη του Διοικητή της Τράπεζας της Ελ¬ 
λάδος, με την οποία επιτράπηκε στα πιστωτικά ιδρύματα που εκδίδουν 
τραπεζικά ομόλογα, να καθορίζουν ελεύθερα το επιτόκιο, τη διάρκεια 
και τους λοιπούς όρους έκδοσης και διάθεσης και την 1189/3.12.87 
Πράξη του Διοικητή της Τράπεζας της Ελλάδος. 

4. Την απόφαση της Συνεδρίασης 208/30.11.87 του Διοικητικού 
Συμβουλίου της Εθνικής Τράπεζας Επενδύσεων Βιομηχανικής Αναπτύ¬ 
ξεως που καθόρισε επιτόκια και λοιπούς όρους έκδοσης και διάθεσης 
ομολόγων της ΕΤΕΒΑ και το συνοδευτικό έγγραφο της ΕΤΕΒΑ 190/ 
26.1.88. 

5. Την ανάγκη ανάλογης εφαρμογής των επιδοτήσεων επιτοκίων 
λόγω των μεταβολών που επήλθαν στα επιτόκια με τις πιο πάνω απο¬ 
φάσεις, αποφασίζουμε: 

1. Εγκρίνουμε την καταβολή στην Εθνική Τράπεζα Επενδύσεων Βιο- 
μηχ. Αναπτύξεως Α.Ε. της διαφοράς τόκων από 1.12.87 με χρέωση 
του κοινού λογ/σμού (άρθ. 1 παρ. 2) Ν. 128/75, επί της τιμής διαθέ¬ 
σεως Τραπεζικών Ομολόγων, αναλόγως του επιτοκίου των διατιθεμέ- 
νων και ανανεουμένων ομολόγων, ως εξής: 

α) Ποσοστό 3,5% για ομόλογα με επιτόκιο 18,5% ετησίως 
β) Ποσοστό 4,5% για ομόλογα με επιτόκιο 19,5% ετησίως. 

2. Εξουσιοδοτούμε την Τράπεζα της Ελλάδος να καθορίζει τη διαδι¬ 
κασία καταβολής των παραπάνω επιδοτήσεων και να ρυθμίζει κάθε 
θέμα αναφορικά με την εφαρμογή της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 12 Φεβρουάριου 1988 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ * ' ΟΙΚΟΝΟΜΙΚΟΝ 

Π. ΡΟΥΜΕΛΙΩΤΗΣ Δ. ΤΣΟΒΟΛΑΣ 

-♦- 

Αριθ. Πρωτ. 13614/81 (4) 

Διαδικασίες καταβολής της επιδότησης ενοικίου κύριας κατοικίας αρθ. 
1 του Ν. 1731/87 και απλουστεύσεις για τη δυνατότητα επεκτά- 
σεως των μηχανογραφικών διαδικασιών του Μηχανογραφικού Κέ¬ 
ντρου του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


' Εχοντας υπόψη: 

1. Τις διατάξεις του άρθρου 1 του Ν. 1731/87 (ΦΕΚ 161/87 τ.Α') 
όπου θεσπίσθηκε για πρώτη φορά η επιδότηση του ενοικίου κύριας κα¬ 
τοικίας. 


2. Τις διατάξεις του Ν. 277/76 (ΦΕΚ 54/76 τ.Α') «περί εκδόσεως 
υπό του Ελληνικού Δημοσίου επιταγών προς επιστροφή αχρεωστήτως 
καταβληθέντων φόρων, τελών και λοιπών εσόδων» όπως τροποποιήθη¬ 
καν με τις διατάξεις του άρθρου 41 του Ν. 1731/87. 


3. Την απόφασή μας Ε, 2380/79 που κυρώθηκε με το Ν. 979/7' 
(ΦΕΚ 234 τ,Α'), με την οποία καθιερώθηκε ο συμψηφισμός του ποσο 
του φόρου εισοδήματος φυσικών προσώπων που επιστρέφεται από τ 
Δημόσιο με το ποσό που οφείλεται από το φορολογούμενο. 

4. Την απόφασή μας 35430/2862/85 (ΦΕΚ 144/85 τ.Β') «έκ 
δόση επιταγών Ν. 277/76 για την επιστροφή φόρου εισοδήματος φυσι 
κών προσώπων και ρύθμιση σχετικών θεμάτων». 

5. Τις αποφάσεις μας 54009/Δ-Ε/70 (άρθρο 92 Ν 1041/8( 

τΛ ΐΓ ^8011 /Δ-6/4002/81 (άρθρο 12 Ν. 1160/8 

ΦΕυΚ 147 τ.Α). 

6. Την ανάγκη απλοποιήσεως και βελτιώσεως των διαδικασιών επι 
στροφής φορου εισοδήματος και της επιδότησης του ενοικίου κύριας κα 
τοικιας στους δικαιούχους και της γρηγορότερης είσπραξης των δήμο 
σιων εσόδων, αποφασίζουμε: 


Άρθρο 1 

1. Τα ποσά της επιδότησης ενοικίου κύριας κατοικίας (άρθρο 1 Ν. 
1731/87) καταβάλλονται στους δικαιούχους με επιταγή και σύμφωνα 
με τις σχετικές διατάξεις του Ν. 277/76. 

2. Στο ποσό της επιταγής που θα εκδϊδεται από το ΜΗ.Κ.Υ.Ο. θα 
συμπεριλαμβάνονται, ποσά επιδότησης ενοικίου κύριας κατοικίας και 
ποσά παρακράτησης φόρου εισοδήματος ή ποσά πιστωτικά από άλλη αι¬ 
τία. 

3. Για τη διαδικασία και τον τρόπο πληρωμής των πιο πάνω επιτα¬ 
γών θα εφαρμόζονται ανάλογα οι αποφάσεις που έχουν εκδοθεί για την 
εφαρμογή των ΝΔ 326/69 και Ν. 277/76. 

Άρθρο 2 

1. Τα άρθρα 1 και 2 της απόφασής μας Ε. 2380/79 αντικαθίστα¬ 
νται ως εξής: 


Άρθρο 1 

« 1. Το χρεωστικό υπόλοιπο που οφείλεται βάσει αρχικής εμπρόθε¬ 

σμης ή εκπρόθεσμης δήλωσης φορολογίας εισοδήματος φυσικών προ¬ 
σώπων συμψηφίζεται οίκοθεν, από το ΜΗ.Κ.Υ.Ο. με το τυχόν πιστω¬ 
τικό ποσό που προκύπτει από την εκκαθάριστη της δήλωσης αυτής εφό¬ 
σον το πιστωτικό ποσό προέρχεται: 

α) Μόνο από φόρο που παρακρατήθηκε στην πηγή. 

β) Μόνο από επιδότηση ενοικίου κύριου; κατοικίας. 

γ) Μόνο από προκαταβολή φόρου εισοδήματος του προηγούμενου 
έτους για την οποία το ΜΗ.Κ.Υ.Ο. γνωρίζει από το αρχείο του ότι έχει 
εξοφληθεί και δεν έχει μεταβληθεί και 

δ)'Οταν το πιστωτικό ποσό είναι άθροισμα του ποσού των περιπτώ¬ 
σεων α και β ή α και γ ή α, β και γ της παραγράφου αυτής. 

2. Το ποσό του χρεωστικού υπολοίπου κατά το τμήμα που καλύπτε¬ 
ται από το πιστωτικό υπόλοιπο που συμψηφίζεται κατά την παρ. 1 του 
παρόντος άρθρου μειώνεται κατά ποσοστό 10%. 

3. Το προερχόμενο από οποιαδήποτε αιτία πιστωτικό υπόλοιπο εφό¬ 
σον δεν υπερβαίνει τις 300 δραχμές δεν επιστρέφεται». 

Άρθρο 2 

Τα τελικά πιστωτικά ποσά, που προκύπτουν από την εκκαθάριση των 
αρχικών δηλώσεων φόρου εισοδήματος φυσικών προσώπων και μετά 
τον συμψηφισμό των χρεωστικών και πιστωτικών υπολοίπων της παρ. 
1 του άρθρου 1 της πιο πάνω απόφασης (Ε2380/79) επιστρέφονται 
απευθείας στους δικαιούχους με επιταγές που εκδίδει το ΜΗ.Κ.Υ.Ο. 
και ενσωματώνει στο εκκαθαριστικό σημείωμα του φόρου εισοδήματος 
φυσικών προσώπων εφόσον το αποτέλεσμα της εκκαθάρισης της δήλω- 
σης φορολογίας είναι ΜΟΝΟ ΠΙΣΤΩΤΙΚΟ και το πιστωτικό ποσό προ¬ 
έρχεται: 

1. Μόνο από φόρο εισοδήματος που παρακρατήθηκε στην πηγή και 
να είναι από 301 δρχ. μέχρι του ποσού των 100.000 δρχ. 

2. Μόνο από προκαταβολή φόρου εισοδήματος φυσικών προσώπων 
προηγούμενου οικ. έτους (βεβαιωμένη ή συμψηφισμένη) η οποία να μην 
έχει μεταβληθεί, να γνωρίζει το ΜΗ.Κ.Υ.Ο. από το αρχείο της είσπρα- 
ξης ότι έχει εξοφληθεί και ακόμη να είναι από 301 δρχ. μέχρι του ποσού 
των 100.000 δρχ. 

3. Μόνο από επιδότηση ενοικίου κύριας κατοικίας και να είναι 1001 
δρχ. και άνω. 

4. Από το άθροισμα των ποσών των παραγράφων 1 και 2 και να είναι 
από 301 δρχ. μέχρι το ποσό των 100.000 δρχ. 

5. Από το άθροισμα των ποσών των παραγράφων 1 και 3 και να είναι 
το πιστωτικό ποσό της παραγράφου 1 μέχρι του ποσού των 100.000 

δ ρχ· 

6. Από το άθροισμα των ποσών των παραγράφων 2 και 3 και να είναι 
το πιστωτικό ποσό της παραγράφου 2 μέχρι του ποσού των 100.000 
δρχ. και 

7. Από το άθροισμα των ποσών των παραγράφων 1, 2 και 3 και να 
είναι το άθροισμα των πιστωτικών ποσών των παραγράφων 1 και 2 μέ¬ 
χρι του ποσού των 100.000 δρχ. 

8. Στην περίπτωση που το ποσό της προκαταβολής έχει εκπληρωθεί 
με έκπτωση 10% ή προέρχεται από συμψηφισμένη προκαταβολή, θα 
μειώνεται ανάλογα το ποσό που επιστρέφεται. 

II. Κατά τα λοιπά ισχύουν όλες οι διαδικασίες που καθορίστηκαν με 
την πιο πάνω απόφαση Ε. 2380/79». 

Άρθρο 3 

I. Τροποποιούμε την παράγραφο 1 του άρθρου 4 της απόφασης μας 
35430/2864/19.3.82 ως εξής: 

I. Το ΜΗ.Κ.Τ.Ο. στις περιπτώσεις που θα προκόψει από την εκκα¬ 
θάριση των αρχικών δηλώσεων ποσό για επιστροφή θα εκδίδει. 

α) Για τους φορολογούμενους που το επιστρεφόμενο ποσό είναι 
ΜΟΝΟ πιστωτικό και έχει ενσωματωθεί στο εκκαθαριστικό σημείωμα 
υπολογισμού φόρου εισοδήματος η επιταγή, ένα πιστωτικό σημείωμα 
κατά πιστωτική κατάσταση των δικαιούχων των επιταγών. 

β) Για τους φορ/νους που για οποιαδήποτε αιτία δεν εκδίδεται επι¬ 
ταγή ενσωματωμένη με το εκκαθαριστικό σημείωμα δύο καταστάσεις 
επεξεργασίας επιστροφών (πιστωτικοί, χρεωστικοί - πιστωτικοί), με 
βάση τις οποίες θα εκδίδει για κάθε περίπτωση (διαγραφές συμψηφισμοί 
απευθείας επιταγές) ένα πιστωτικό σημείωμα που θα συνοδεύεται με 
την αντίστοιχη ονομαστική κατάσταση. 

II. Η εμφάνιση των επιταγών του άρθρου 1 της απόφασης αυτής στη 
Δημόσια Ληψοδοσία θα γίνεται σύμφωνα με την απόφαση 35430/ 
2864/19.3.82. 

Άρθρο 4 

Καθορίζουμε ότι: 

1. Ποσά μέχρι 300 δρχ. που προέρχονται από υπερείσπραξη φόρων 
που εισπράττονται με μηχανογραφικά τριπλότυπα είσπραξης δεν επι- 
στρέφονται. Το σύνολο των ποσών που δεν επιστρέφεται σε δικαιούχους 
εισάγεται με διπλότυπο είσπραξης τύπου Α στον Κρατικό Προϋπολογι¬ 
σμό του Δημοσίου με τον εκάστοτε Κ.Α. εσόδων «Απρόβλεπτα». 

2. Ποσά βεβαιωμένα μέχρι 300 δρχ., υπόλοιπα για είσπραξη, δεν ει- 
σπράττονται αλλά διαγράφονται. 

Άρθρο 5 

1. Κάθε προηγούμενη διάταξη ή απόφαση που ρυθμίζει θέματα σχε¬ 
τικά με τα παραπάνω παύει να ισχύει. 

2. Η παρούσα, που ισχύει από 1.2.1988, να δημοσιευθεί στην Εφη¬ 
μερίδα της Κυβερνήσεως και θα κυρωθεί με νόμο. 

Αθήνα, 9 Φεβρουάριου 1988 

ο ΥΠΟΥΡΓΟΙ 

Δ. ΤΣΟΒΟΛΑΣ 
-♦- 

Αριθ. 16828/584 (5) 

Παροχή της εγγύησης του Δημοσίου προς το Ταχυδρομικό Ταμιευτήριο 

για κάλυψη δανείου του ποσού δρχ. 3.200.000.000 στο ΝΑΤ. 

Ο'ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των ΑΝ 747/1945 και 9/1967 και του Ν. 
1266/83 άρθρ. 8. 

2. Την πράξη του Διοικητή της ΤΕ 1228/26.1.88, με την οποία 
εγκρίθηκε η δανειοδότηση του ΝΑΤ μέχρι συνολικού ποσού δρχ. 
13.000.000.000 για την κάλυψη άμεσων ταμειακών αναγκών του 
κατά το πρώτο τρίμηνο του έτους 1988. 

3. Την απόφαση του ΔΣ του Ταχ. Ταμιευτηρίου της 1883/16.2.88 
συνεδρίασής του με την οποία εγκρίθηκε η εν λόγω δανειοδότηση του 
ΝΑΤ. 

4. Την απόφαση του ΔΣ του ΝΑΤ της 8ης/17.2.1988 συνεδρίασης 
με την οποία εγκρίνεται η σύναψη του ανωτέρω δανείου. 

5. Το έγγραφο του Υπουργείου Εμπορ. Ναυτιλίας 30044/3488/ 
87/31.12.87 το οποίο μεταξύ των άλλων εγκρίνει την προαναφερό- 
μενη δανειοδότηση. 

6. Το έγγραφο 4112/642/17.2.88 του ΝΑΤ με το οποίο ζητεί την 
εγγύηση του Ελληνικού Δημοσίου, για την ανωτέρω δανειοδότηση. 

7. Την 2389/13.2.87 απόφαση των Πρωθυπουργού και Υπουργού 
Οικονομικών «για μεταβίβαση αρμοδιοτήτων στον Υφυπουργό Οικονο¬ 
μικών» Σπ. Καλούδη, αποφασίζουμε: 

Παρέχουμε την εγγύηση του Ελληνικού Δημοσίου στο Ταχυδρομικό 
Ταμιευτήριο για την κάλυψη δανείου προς το Ναυτικό Απομαχικό Τα¬ 
μείο (ΝΑΤ) ποσού δρχ. τριών δισεκατομμυρίων, διακοσίων εκατομμυ¬ 
ρίων (3.200.000.000) για την κάλυψη ταμειακών αναγκών του. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στη 1228/26.1.88 πράξη του Διοικητή 
της Τράπεζας της Ελλάδος και στην απόφαση του ΔΣ του Ταχ/κσύ 
Ταμ/ρίου της 1883/16.2.88 συνεδρίασής του. 


Με την εγγύηση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιάμεσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε ένα (1) μήνα από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογ/αμό Νο 555 σύμφωνα με τη διάταξη του Π. Δ/τος 839/78 
(ΦΕΚ 195/75 τ. Α') και τις οδηγίες των εγκυκλίων μιας 98348/ 
2945/8.8.79 και 6465/124/16.1.80. 

Το Ταχυδρ. Ταμιευτήριο παρακαλείται να μας στείλει αντίγραφο της 
σύμβασης που θα υπογράψει με το ΝΑΤ. πίνακα τοκοχρεολυτικής από¬ 
σβεσης του εν λόγω δανείου και να μας ενημερώνει για την πορεία της 
εξυπηρέτησής του. 

Το ΝΑΤ παρακαλείται να φροντίζει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 24 Φεβρουάριου 1988 

ο ΥΦΥΠΟΥΡΓΟΙ 

Σ. ΚΑΛΟΥΔΗΣ 
- Ψ- 

Αριθ, 15205/487 (6) 

Παροχή της εγγύησης του Δημοσίου προς την ΕΘΝΙΚΗ ΤΡΑΠΕΖΑ 

ΕΛΛΑΔΟΣ για τη χορήγηση δανείου ποσού δρχ. 750.000.000 στο 

Ν.Α.Τ. για την εξόφληση ισόποσου χρεολυσίου του (λήξης 25/2/ 

1988) προς αυτή. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

' Εχοντας υπόψη: 

1. Τις διατάξεις των ΑΝ 747/1945 και 9/1967 του Ν. 1266/82 
άρθρο 9. 

2. Την Πράξη του Διοικητή της Τ.Ε. 1228/26.1.1988 με την 
οποία εγκρίνεται η διανειοδότηση του Ν.Α.Τ. από το Ταχ. Ταμ/ριο ή 
τις Εμπορικές Τράπεζες μέχρι συνολικού ποσού 13.000 εκατομ. για 
την κάλυψη άμεσων ταμειακών αναγκών του. 

3. Το έγγραφο 9516/15.2.1988 της Εθνικής Τράπεζας της Ελλά¬ 
δος, με το οποίο εγκρίνεται η δανειοδότηση του ΝΑΤ με ποσό δρχ. 750 
εκατομμυρίων και καθορίζονται οι βασικοί όροι. 

4. Το έγγραφο 59/8.1.1988 του Υπουργείου Εθνικής Οικονομίας 
με το οποίο εγκρίνεται η δανειοδότηση του ΝΑΤ με το ποσό των 
750.000.000 δραχμών. 

5. Την απόφαση του Δ.Σ. του ΝΑΤ της 5ης Συνεδρίασης στις 1/2/ 
1988 με την οποία εγκρίνεται η σύναψη του ανωτέρω δανείου. 

6. Το έγγραφο του Υπουργείου Εμπορικής Ναυτιλίας αρ. 30044/ 
3488/87/31.12.1987 με το οποίο μεταξύ άλλων εγκρίνεται η προα- 
ναφερόμενη δανειοδότηση. 

7. Το έγγραφο 3794/620/16.2.1988 του ΝΑΤ με το οποίο ζητεί 
την εγγύηση του Ελληνικού Δημοσίου, για την ανωτέρω δανειοδότηση. 

8. Την 2389/13.2.1987 (ΦΕΚ 81 τ.Β’) κοινή απόφαση του 
Πρωθ/γού και Υπουργού Οικονομικών «Για μεταβίβαση αρμοδιοτή¬ 
των στον Υφυπουργό Οικονομικών», αποφασίζουμε: 

Παρέχουμε την εγγύηση του Δημοσίου στην ΕΘΝΙΚΗ ΤΡΑΠΕΖΑ 
ΤΗΣ ΕΛΛΑΔΟΣ για τη χορήγηση δανείου προς το ΝΑΥΤΙΚΟ ΑΠΟ¬ 
ΜΑΧΙΚΟ ΤΑΜΕΙΟ (Ν.Α.Τ.) ποσού δρχ. επτακοσίων πενήντα εκατομ¬ 
μυρίων (750.000.000) για την εξόφληση ισόποσου χρεολυσίου της λή¬ 
ξης 25/2/1988, προς αυτή, (Δανειακή Σύμβαση 9234/ 
25.8.1986). 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους που αναφέρονται στην 1228/26.1.1988, Πράξη του Διοι¬ 
κητή της Τράπεζας της Ελλάδος και του 951/15.2.1988 εγγράφου 
της Εθνικής Τράπεζας της Ελλάδος. 

Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξηπρόθεσμης δόσης ή μέρους αυ¬ 
τής, ενδιαμέσων τόκων ή τόκων υπερημερίας του δανείου αυτού, να κα¬ 
ταβάλουμε στο δανειστή μέσα σε δύο (2) μήνες από τη λήξη της εκά- 
στοτε οφειλής τα ποσά που προέρχονται από την ανωτέρω αιτία και 
μετά από προηγούμενη βεβαίωση των ποσών αυτών στο οικείο Δημόσιο 
Ταμείο στο λογ/σμό Νο 555 σύμφωνα με τη διάταξη του ΓΙ.Δ/τος 
839/78 (ΦΕΚ 195/75 τ. Α') και τις οδηγίες των εγκυκλίων μας 
98348/2945/8.8.1979 και 6465/124/16.1.1980. 

Η Εθνική Τράπεζα της Ελλάδος παρακαλείται να μας ενημερώνει 
για την πορεία της εξυπηρέτησης του δανείου. 

Το ΝΑΤ παρακαλείται να φροντίζει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Φεβρουάριου 1988 

Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 

-φ- 

Αριθ. Πρωτ. 11715 (7) 

Παράταση ισχύος της από 6.12.84 Σ.Σ.Ε. των μελών της Πανελλήνιας 
Ομοσπονδίας εργαζομένων στη ΜΟΜΑ και μονάδες αρμοδιότητας 
ΣΤΚΕΑ. 

Ο ΓΕΝ. ΓΡΑΜΜΑΤΕΑΣ ΤΟΤ ΤΠΟΤΡΓΕΙΟΤ ΕΡΓΑΣΙΑΣ 


' Εχοντας υπόψη: 

1. Τις διατάξεις του άρθρου 4 του Ν. 3239/55. 

Την 96944/87 (ΦΕΚ 551/Β/20.10.87) απόφαση του Υπουργού 
Εργασίας (Μεταβίβαση αρμοδιοτήτων του Υπουργού Εργασίας και 
εξουσία υπογραφής στους Γενικό Γραμματέα, κλπ.). 

3. Τη σχετική καταγγελία από 28.12.87 της Πανελλήνιας Ομο¬ 
σπονδίας Συμβασιούχων Υπαλλήλων ΜΟΜΑ - ΣΥΚΕΑ που επιδόθηκε 
στο Υπουργείο Εργασίας την 29.12.87 με το 19372/29.12.87 έγ¬ 
γραφο. 

4. Τη σχετική γνωμοδότηση της Ολομέλειας του Ανώτατου Συμβου¬ 
λίου Εργασίας, κατά τη συνεδρίαση της 18 Φεβρουάριου 1988, αποφα¬ 
σίζουμε: 

Αναστέλλουμε μέχρι 29 Αυγούστου 1988 την επέλευση των έννο- 
μων αποτελεσμάτων της καταγγελίας της από 6.12.84 Σ.Σ.Ε. των με¬ 
λών της Πανελλήνιας Ομοσπονδίας εργαζομένων στη ΜΟΜΑ και μονά¬ 
δες αρμοδιότητας ΣΥΚΕΑ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 19 Φεβρουάριου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

-♦- 

Αριθ. Πρωτ. Γ1α/360 (8) 

Χορήγηση οικονομικού βοηθήματος στην οικογένεια του Χατζηϊωάννου 

Χρήστου. 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ ΥΓΕΙΑΣ 
ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


' Εχοντας υπόψη: 

1. Τις διατάξεις του Ν.Δ. 57/73 «περί λήψεως μέτρων κοινωνικής 
προστασίας των οικονομικώς αδυνάτων και καταργήσεως των διεπου- 
σών του θεσμού της απορίας διατάξεων». 

2. Τη ΔΙα/οικ. 7826/3.8.73 Υπουργική απόφαση «περί καθορι¬ 
σμού προϋποθέσεων και κριτηρίων κατά γενικάς κατηγορίας, ως και 
της διαδικασίας υπαγωγής των δεόμενων κοινωνικής προστασίας εις τα 
εφαρμοζόμενα εκάστοτε προγράμματα προστασίας οικονομικώς αδυνά¬ 
των». 

3. Τη Δ1α/102/4.1.74 απόφαση «περί κινήσεως λογαριασμού 
πρώτων Κοινωνικών Βοηθειών». 

4. Τη Γ1α/4405/5.12.83 απόφαση «περί διαθέσεως πιστώσεως 
για την περίθαλψη των από το εξωτερικό ομογενών (προσφύγων) και 
επαναπατριζομένων Ελλήνων, ως και γηγενών που παθαίνουν ζημιές 
από θεομηνίες ή από άλλα γεγονότα κ.λπ.». 

5. Την 5341/13.2.87 απόφαση των Πρωθυπουργού και Υπουργού 

Οικονομικών «ανάθεση αρμοδιοτήτων στον Υφυπουργό Οικονομι- 
κών». Γ 


6. Τη 1358/2.10.87 απόφαση των Πρωθυπουργού και ΥπουρΊ 
Υγείας. Πρόνοιας και Κοινωνικών Ασφαλίσεων «ανάθεση αρμοδιο- 
των στους Υφυπουργούς Υγείας, Πρόνοιας και Κοιν. Ασφαλίσεων, 
ι. Το ΔΚΠ/οικ. 171/11.1.88 έγγραφο της Δ/νσης Κοινωνι» 
I Ιρονοιας Νομαρχίας Δυτικής Αττικής και τη συνημμένη σ' αυτό έκθε 
κοινωνικής ερευνάς, από την οποία προκύπτει ότι η πολύτεκνη οικο- 
νεια του Χρήστου Χατζηϊωάννου, αντιμετωπίζει σοβαρό πρόβλημα σ 
γης. λογω του οτι το οίκημα στο οποίο διαμένει με ενοίκιο έχει υποσ 
ρωγμές και εχει κριθει ακατάλληλο από την Πολεοδομία και προτεί' 
ται η χορηγηση έκτακτου οικονομικού βοηθήματος, για την καταβο 


των πρώτων ενοικίων σε νέο κατάλληλο οίκημα, γιατί δεν μπορεί να 
αντιμετωπίσει με δικά τους μέσα, αποφασίζουμε: 

1. Εγκρίνουμε την κατ’ εξαίρεση χορήγηση έκτακτου οικονομικού 
βοηθήματος, πέραν του προβλεπόμενου από τη σχετική (4) ποσού ενε¬ 
νήντα χιλιάδων (90.000) δροιχμών στην οικονομικά αδύνατη πολύτε¬ 
κνη οικογένεια του Χρήστου Χατζηϊωάννου, για την καταβολή των 
πρώτων ενοικίων σε νέο κατάλληλο οίκημα. 

2. Η παραπάνω δαπάνη θα βαρύνει τις πιστώσεις του λογαριασμού 
Πρώτων Κοινωνικών Βοηθειών της Νομαρχίοις Αττικής. 

3. Η έκδοση από τον υπόλογο του λογαριασμού Πρώτων Κοινωνι¬ 
κών Βοηθειών, της σχετικής προς την Τράπεζα επιταγής θα γίνει σφού 
πρώτα διαπιστωθεί από έγγραφο της Διεύθυνσης Κοινωνικής Πρόνοιας 
Δυτικής Αττικής ότι η οικογένεια του Χρήστου Χατζηϊωάννου έχει 
εγκατασταθεί σε άλλο κατάλληλο οίκημα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 16 Φεβρουάριου 1988 

οι ΥΦΥΠΟΥΡΓΟΙ* 

ΟΙΚΟΝΟΜΙΚΟΝ ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΣΠ. ΚΑΛΟΥΔΗΣ ΣΥΛΒΑ ΑΚΡΙΤΑ 

-φ- 

Αριθ. Πρωτ. 2172 (9) 

Διορισμός μελών Διοικητικού Συμβουλίου Ελληνικής Επιτροπής Ατομι¬ 
κής Ενέργειας (ΕΕΑΕ). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

' Εχοντας υπόψη: 

1. Τις διατάξεις του άρθρου 24 του ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α’/85). 

2. Τις διατάξεις της παρ. 6 του άρθρου 28 του Ν. 1733/87 «μετα¬ 
φορά τεχνολογίας, εφευρέσεις, τεχνολογική καινοτομία και σύσταση 
Επιτροπής Ατομικής Ενέργειας» ΦΕΚ 171/Α/87. 

3. Τις διατάξεις του Ν. 1514/85 «ανάπτυξη της επιστημονικής και 
τεχνολογικής έρευνας» ΦΕΚ 13/Α/85, αποφασίζουμε: 

Διορίζουμε τα μέλη και ορίζουμε τη σύνθεση του Διοικητικού Συμ¬ 
βουλίου της Ελληνικής Επιτροπής Ατομικής Ενέργειας (ΕΕΑΕ) ως 
εξής: 

α) Μ. Αντωνόπουλος - Ντάμης, καθηγητής πυρηνικής τεχνολογίας 
Αριστοτελείου Παν/μίου Θεσσαλονίκης, Πρόεδρος. 

β) Λ. Καμαρινόπουλος, καθηγητής πυρηνικής τεχνολογίας Αριστο- 
τελείου Παν/μίου Θεσσαλονίκης, Αντιπρόεδρος. 

γ) Γ. Γιαδικιάρογλου, καθηγητής πυρηνικής τεχνολογίας Πολυτε¬ 
χνείου Ζυρίχης, Μέλος. 

δ) Δ. Γλάρος, καθηγητής ιατρικής φυσικής Παν/μίου Ιωαννίνων, μέ¬ 
λος. 

ε) Α. Κατσάνος, ερευνητής ΕΚΕΦΕ «Δ» μέλος. 

στ) Κ. Παπαβασιλείου, καθηγητής ακτινολογίας Παν/μίου Αθήνας, 
μέλος. 

ζ) Κ. Παπαθανασόπουλος, καθηγητής φυσικής Παν/μίου Πάτρας, 
μέλος. 

Η θητεία των παραπάνω ορίζεται τριετής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 12 Φεβρουάριου 1988 

Ο ΥΠΟΥΡΓΟΣ 

Α. ΠΕΠΟΝΗΣ 


Αριθ. 6830/556 (10) 

Διορισμός Προέδρου Διοικητικού Συμβουλίου της Ε.Α.Σ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΥΦΥΠΟΥΡΓΟΣ 

ΟΙΚΟΝΟΜΙΚΩΝ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 
ΚΑΙ ΑΝΑΠΛΗΡΩΤΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν. 1256/82 «για πο¬ 
λυθεσία, την πολυαπασχόληση και την καθιέρωση ανωτάτου ορίου απο- 
λαβών στο δημόσιο καθώς και για το Ελεγκτικό Συνέδριο, το Νομικό 
Συμβούλιο του Κράτους και άλλες διατάξεις». 

2. Τις διατάξεις της παρ. 2 του άρθρου 16 του Ν. 588/77 «περί ορ- 
γανώσεως των Αστικών Συγκοινωνιών Πρωτευούσης και άλλων τινών 
διατάξεων». 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


> 


3. Την 2389/87 (ΦΕΚ 81/Β /13.2.87) κοινή απόφαση ίου Πρω¬ 
θυπουργού και του Υπουργού Οικονομικών «Ανάθεση αρμοδιοτήτων 
του Υπουργού Οικονομικών στον Υφυπουργό Οικονομικών Σπύρο Κα- 
λούδη». 

4. Την Υ1373/7.10.1987 (ΦΕΚ 538/Β·/9.10.1987 απόφαση 
του Πρωθυπουργού «Καθορισμός αρμοδιοτήτων του Αναπληρωτή 
Υπουργού Μεταφορών και Επικοινωνιών Βασίλη Σαραντϊτη». 

5. Την ανάγκη πλήρωσης της του Προέδρου του Δ.Σ. και της ΕΑΣ 
από άτομο πεπειραμένο στον τομέα των μεταφορών, αποφασίζουμε: 

1. Καθορίζουμε ότι στη θέση του Προέδρου του Δ.Σ. της Ε.Α.Σ. και 
Προϊσταμένου των υπηρεσιών της, μπορεί να διοριστεί και συνταξιούχος 
του Δημοσίου που να διαθέτει τα προβλεπόμενα από τις διατάξεις της 
παρ. 2 του άρθρου 16 του Ν. 588/1977 προσόντα και ειδικότερα υπερ¬ 
δεκαετή σε θέματα διοίκησης και οργάνωσης μεταφορών και τεχνική 
εξειδίκευση στα μέσα μαζικών μεταφορών. 

Οι αποδοχές καθορίζονται σε ποσοστά 50% επί της αμοιβής, που 
έχει καθορισθεϊ για τον Πρόεδρο του Δ.Σ. της Ε.Α.Σ., με την επιφύλαξη 
του ορίου που θέτει το άρθρο 6 του Ν. 1256/82. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Φεβρουάριου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΠΟΣΤ. ΚΑΚΛΑΜΑΝΗΣ ΣΠΥΡΟΣ ΚΑΛΟΥΔΗΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΑΝΑΠΛ. ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΒΑΣΙΛΗΣ ΣΑΡΑΝΤΙΤΗΣ ΚΟΣΤΑΣ ΜΠΑΝΤΟΥΒΑΣ 


♦ 


Αριθ. 850 (II) 

Ανασύνθεση - ανασυγκρότηση γνωμοδοτικής Επιτροπής για θέματα 
Γενικού Λογιστηρίου του Κράτους στο Ν. Γρεβενών. 


Ο ΝΟΜΑΡΧΗΣ ΓΡΕΒΕΝΩΝ 


Έχοντας υπόψη τις διατάξεις: 

1. Του άρθρου 15 του Ν. 3200/55. 

2. Του άρθρου μόνο του από 16.4./4.5.57 Β.Δ/τος. 

3. Του άρθρου 232 του 636/77 Π.Δ/τος. 

4. Την 50052/2447/30.6.1978 κοινή απόφαση των Υπουργών 
Συντονισμού Προεδρίας της Κυβέρνησης και Οικονομικών. 

5. Των άρθρ. 4 και 5 του Ν. 1232/82 και 

6. Την 0208/181/26.4.82 κοινή απόφαση των Υπουργών Προε¬ 
δρίας της Κυβέρνησης και Οικονομικών, αποφασίζουμε: 

Ανασυνθέτουμε και ανασυγκροτούμε τη στο θέμα αναφερόμενη γνω- 
μοδοτική επιτροπή η οποία θα αποτελείται από σήμερα από τους παρα¬ 
κάτω: 

1. Τον Πρόεδρο Πρωτοδικών Νομού Γρεβενών και σε περίπτωση 
κωλύματος ή απουσίας αυτού από ένα Πρωτόδικη, ο οποίος θα ορίζεται 
από τον ίδιο. 

2. Τον Οικονομικό Έφορο της Οικονομικής Εφορίας Γρεβενών ή τον 
νόμιμο αναπληρωτή του σε περίπτωση κωλύματος ή απουσίας του. 

3. Το Δ/ντή του Δημοσίου Ταμείου Γρεβενών ή του αναπληρωτή αυ¬ 
τού Ιωάννη Μπιζούρα σε περίπτωση κωλύματος ή απουσίας του. 

4. Τον Προϊστάμενο της κατά ύλη αρμόδιας περιφερειακής Υπηρε¬ 
σίας ή το νόμιμο (αναπληρωτή αυτού σε περίπτωση απουσίας του. 

5. Εισηγητή της Επιτροπής χωρίς ψήφο ορίζουμε τον Τμηματάρχη 
Εσόδων του Δημοσίου Ταμείου Γρεβενών Γεώργιο Κούσκουρα με 
βαθμό Α/ΔΕ3 και αναπληρώτρια την υπάλληλο του ίδιου Ταμείου Δέ¬ 
σποινα Σδρόλια με βαθμό Β/ΠΕ2. 

6. Γραμματέα της Επιτροπής ορίζουμε τον υπάλληλο του Δημοσίου 
Ταμείου Αθανάσιο Κυριακίδη με βίαθμό Γ/ΔΕ3 με αναπληρώτρια του 
την επίσης υπάλληλο του ίδιου Ταμείου Βασιλική Δημοπούλου με 
βαθμό Γ/ΔΕ3. 

Για την απαρτία, τον τρόπο σύγκλησης, τη λήψη αποφάσεων και τη 
σύνταξη των Πρακτικών της Επιτροπής, πραγματεύεται το από 16.4/ 
4.5.57 Β.Δ. (ΦΕΚ 72/4.5.57 τ.Α'). 

Η παρούσα να κοινοποιηθεί σε όλα τα μέλη, τακτικά και αναπληρω¬ 
ματικά, και να δημοσιευθεί στην Εφημερίδα της Κυβερνήσεως. 

Γρεβενά, 8 Φεβρουάριου 1988 
Ο Νομάρχης 

ΣΤΕΦΑΝΟΣ θ. ΠΑΤΡΑΜΑΝΗΣ 


Αριθ. 8661 (12) 

Όρια τοπικής δικαιοδοσίας της Τ.Υ. ΟΑΕΔ Αχαρνών. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1 · Τις διατάξεις του ΝΔ 212/69 «περί Οργανώσεως και Διοικήοεως 
του Οργανισμού Απασχολήσεως Εργατικού Δυναμικού». 

2. Τις διατάξεις του ΒΔ 405/71 «περί οργανώσεως, αυγκροτήοεως 
και λειτουργίας των υπηρεσιών του Οργανισμού Απασχολήσεως Εργα¬ 
τικού Δυναμικού». 

3. Τις αποφάσεις μας 93759/2.7.1985 και 108942/ 
8.10.1987. 

4. Την απόφαση 1504/5.2.88 του περιφερειακού διευθυντή ΟΑΕΔ 
Αττικής και Νήσων. 

5. Την εισήγηση της υπηρεσίας, αποφασίζουμε: 

Τροποποιώντας την παρ. 3 της αποφάσεώς μας αρ. 93759/2.7.85. 

μόνο ως προς το σημείο αυτό, καθορίζουμε τα όρια τοπικής αρμοδιότη¬ 
τας της Τοπικής Υπηρεσίας ΟΑΕΔ Αχαρνών Αττικής, τα οποία περιέ¬ 
χουν το Δήμο Αχαρνών και τις περιοχές Ηρακομακιδόνων και Κόκκι¬ 
νου Μήλου, ως εξής: * 

Από 8η στάση Αχαρνών (Μενιδίου) δεξιά δια της οδού Κωστή ΙΙα- 
λαμά περιμετρικά του Νεκροταφείου Ν. Φιλαδέλφειας και δια του Κηφι¬ 
σού ποταμού περιμετρικά, το τ. βασιλικό κτήμα - Βαρυμπόπι - εξοχικές 
Ταβέρνες όρος Πάρνηθα (ΜΟΝΤ ΡΑΗΝΕΗ). 

Από την 8η στάση Αχαρνών (Μενιδίου) αριστερά και δια των οδών 
Τίμου Μωραϊτίνη - Γαλάτ. Καζαντζάκη - Αιμ. Δάφνη και προέκταση 
αυτής δια του υψώματος Γεροβουνό μέχρι την οδό Ρεθύμνης - Σήστου 
και δια του Ρέματος Εσχατέας μέχρι τη συμβολή των οδών Παν. Γρη- 
γορούσης και Λίμνης αριστερά δια της οδού Λίμνης μέχρι την οδό Ν. 
Λιοσίων. 

Από την οδό Λιοσίων και δια της οδού Αυξ. Παλληκαρίδη και προέ¬ 
κταση αυτής μέχρι την οδό Μυστρά και περιμετρικά από αριστερά των 
τοποθεσιών Τάφος Γύφτισσας - Φωκίωνος - Ψυχάρη - Μαντρί ΙΙλαβού- 
κου - Πέτρας - Σταυραετού - Καμίνια ’Γριβέλλα - Όρος Πάρνηθα. 

Οι ανωτέρω περιοχές από την 1η Μαρτίου 1988, ημερομηνία ενάρ- 
ξεως της λειτουργίας της νέας Τοπικής Υπηρεσίας Αχαρνών, αποσπώ- 
νται από την τοπική αρμοδιότητα της Τοπικής Υπηρεσίας Αγ. Αναργύ¬ 
ρων. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 16 Φεβρουάριου 1988 
Ο Διοικητής 
Τ. ΑΜΑΛΛΟΣ 

-Ψ- 

Αριθ, 93374 (13) 

Έναρξη λειτουργίας Υπηρεσιών του Ο.Α.Ε.Λ. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του ΝΔ 212/69 «περί Οργανώσεως και Διοικήοεως 
του Οργανισμού Απασχολήσεως Εργατικού Δυναμικού». 

2. Τις διατάξεις των άρθρων 14, 16, 40, 41 και 42 του Β.Δ. 
405/71 «περί Οργανώσεως, Συγκροτήσεως και Λειτουργίας των Υπη- 
ρεσιών Απασχολήσεως Εργατικού Δυναμικού». 

3. Τις 109864/22.10.87, όπως διορθώθηκε στο ΦΕΚ 750/ 

31.12.87, τ.Β' «Σύσταση του ΟΑΕΔ στη Σητεία Νομού Λασιθίου Κρή¬ 
της», 113834/2.12.87 «Σύσταση Τ.Υ. ΟΑΕΔ στη Νάξο» 76857/ 
25.4.83 «Ίδρυση Γραφείων Εργασίας» και 114606/9.12.87 
«Έναρξη λειτουργίας Τ.Υ. Κορϊνθου - Γραφείο Εργασίας ΟΑΕΔ» και 
111316/11.11.87 «Σύσταση Γραφείου Εργασίας στη Θήβα» αποφά¬ 
σεις μας. 

4. Την εισήγηση της Υπηρεσίας, αποφασίζουμε: 

Τροποποιώντας, μόνο ως προς το σημείο από τις με αρ. 1 1 3834/ 

2.12.87, 109864/22.10.87, 114606/9.12.87 και 111316/ 
11.11.87 αποφάσεις μας. ορίζουμε ως ημερομηνία ενάρξεως λειτουρ¬ 
γίας: α) Της Τοπικής Υπηρεσίας ΟΑΕΔ Νάξου, β) Της Τοπικής Υπηρε¬ 
σίας ΟΑΕΔ Σητείας, γ) Της Τ.Υ. Κορϊνθου - Γραφείο Εργασίας του 
ΟΑΕΔ και δ) της Τ.Υ. θηβών - Γ ραφείο Εργασίας του ΟΑΕΔ. την 3η 
Οκτωβρίου 1988. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 15 Φεβρουάριου 1988 
Ο Διοικητής 
Τ. ΑΜΑΛΛΟΣ 


♦ 


Αριθ. 93307 

Σύσταση Τοπικής Υπηρεσίας ΟΑΕΔ στην Κάλυμνο. 


Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 


(14) 


Έχοντας υπόψη: 

1. Τις διατάξεις του ΝΔ 212/69 «περί Οργανώσεως και Διοικήσεως 
του Οργανισμού Απασχολήσεως Εργατικού Δυναμικού». 

2. Τις διατάξεις των άρθρων 14, 16, 40, 41 και 42 του Β.Δ. 
405/71 «περί Οργανώσεως, Συγκροτήσεως και Λειτουργίας των Υπη¬ 
ρεσιών Απασχολήαεοις Εργατικού Δυναμικού». 

3. Τη 14223/15.9.87 απόφαση του Δ.Σ. του Ο.Α.Ε.Δ. «Ίδρυση 
Τοπικής Υπηρεσίας του ΟΑΕΔ στην Κάλυμνο». 

4. Την εισήγηση της Υπηρεσίας, αποφασίζουμε: 

1. Συνιστούμε στη νήσο Κάλυμνο, Νομού Δωδεκάνησου, Τοπική 


Υπηρεσία του Οργανισμού με τον τίτλο «Οργανισμός Απασχόλησης Ερ¬ 
γατικού Δυναμικού - Τοπική Υπηρεσία Καλύμνου». 

2. Η Τοπική αυτή Υπηρεσία διαρθρώνεται ως οικολούθως: 

α) Γραφείο Απασχόλησης. 

β) Γραφείο Ασφάλισης. 

γ) Γραφείο Υποστήριξης. 

3. Η με την πιο πάνω διάρθρωση Υπηρεσία ασκεί τις αρμοδιότητες 
που αναφέρονται στις παραγράφους 1, 2 και 3 του άρθρου 40 του Β Α 
405/71. 

4. Η Τοπική αυτή Υπηρεσία θα υπάγεται διοικητικά στην Περιφε¬ 
ρειακή Δ/νση ΟΑΕΔ Αττικής και Νήσων. 

5. Η τοπική δικαιοδοσία της Υπηρεσίας αυτής περιλαμβάνει τα νησιά 
Κάλυμνο, Λέρο, Πάτμο, Λειψοί, Αρκοί, Αστυπάλαια και Αγαθονήσι. 

6. Ως ημερομηνία έναρξης της νέας αυτής Τοπικής Υπηρεσίας ορίζε¬ 
ται η 2 Μαΐου 1988. 

Η απόφαση αυτή να δημοσιευθεϊ στην Εφημερίδα της Κυβερνή- 
σεως. 

Αθήνα, 15 Φεβρουάριου 1988 
Ο Διοικητής 
Τ. ΑΜΑΛΛΟΣ 


ΑΠΟ ΤΟ ΕΘΝΙΚΟ ΤνΠΟΙΓΑ·0° 


